**GUVERNUL REPUBLICII MOLDOVA**

HOTARÂRE nr.\_\_\_\_\_\_

din \_\_\_\_\_\_\_\_\_\_\_\_\_\_\_2018

**cu privire la transmiterea unor terenuri**

În temeiul art.6 alin.(1) lit.a) din Legea nr.121-XVI din 4 mai 2007 privind administrarea și deetatizarea proprietății publice (Monitorul Oficial al Republicii Moldova, 2007, nr.90-93, art.401), cu modificările și completările ulterioare, art.8 alin.(3) din Legea nr.523-XIV din 16 iulie 1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările și completările ulterioare și art.6 alin.(2) din Legea nr.91-XVI din 5 aprilie 2007 privind terenurile proprietate publică și delimitarea lor (Monitorul Oficial al Republicii Moldova, 2007, nr.70-73, art.316), cu modificările și completările ulterioare, Guvernul

**HOTĂRĂȘTE:**

1. Se acceptă transmiterea, cu titlu gratuit, conform deciziei Consiliului municipal Cahul, din proprietatea publică a municipiului Cahul (domeniul privat), în proprietatea publică a statului (domeniul public), în administrarea Ministerului Afacerilor Interne (gestionar – Inspectoratul General al Poliției), a terenurilor: cu suprafața de 0,1494 hectare, cu numărul cadastral 1701115.097; cu suprafața de 0,1042 hectare, numărul cadastral 1701115.110, destinate pentru construcții, situate pe str. F. Seliviorstov, nr.20, mun. Cahul, conform deciziei Consiliului municipal Cahul nr.7/14(21/14) – XXV din 05 octombrie 2017.
2. Ministerul Afacerilor Interne (Inspectoratul General al Poliției) în comun cu Consiliul municipal Cahul, va institui Comisia de transmitere a terenurilor proprietate publică, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015.
3. Agenţia Servicii Publice, la cererea titularului de drept, va asigura modificarea datelor din cadastrul bunurilor imobile în conformitate cu prevederile legislației și ale prezentei hotărâri.

**Prim-ministru Pavel FILIP**

Contrasemnează:

**Ministrul afacerilor interne Alexandru JIZDAN**